Lav et referat af nedenstående tekst:

Tekst:
Opdateret med kommentar fra Erik Høgh-Sørensen For nylig stemte Erik Høgh-Sørensen som den eneste af de fire Dansk Folkeparti-medlemmer af regionsrådet imod budgetaftalen for Region Nordjylland. Og han har løbende været i strid med DF-toppen i udlændingespørgsmålet, hvor han mener, at Dansk Folkeparti indtager for slap en holdning. I det hele taget har den kontroversielle nordjyske DF'er trukket overskrifter med sine markante udtalelser. Og nu kan Ekstra Bladet afsløre , at nordjyske partifæller ønsker Erik Høgh-Sørensen ekskluderet af partiet. Partitoppen skal tage stilling Ifølge Ekstra Bladet er Erik Høgh-Sørensen faldet i unåde hos sine partifæller i regionsrådet, og at situationen er så tilspidset, at der er rejst krav om, at han skal smides ud af partiet. Sagen er ifølge avisen endt på partitoppens bord, som nu skal tage stilling til, hvad der skal ske. Erik Høgh-Sørensen er langt fra uvant med at møde kritik fra egne rækker, og for nylig blev han vraget til Dansk Folkepartis hovedbestyrelse ved partiets årsmøde. - Jeg er iskold Erik Høgh-Sørensen siger til TV2 Nord, at han er iskold. - Jeg er spidskandidat ved kommunalvalget i Hjørring og skal til at udfolde mit program her. Det er det, jeg koncentrerer mig om lige nu, siger han. Han tilføjer, at hans nej til regionsbudgettet skyldes en række efter hans mening problematiske elementer i budgettet: Et såkaldt teknologi-bidrag er “bundet op på løs, uforpligtende snik-snak”, der afsættes 10 mio. kr. til “nytteløse klima-projekter - penge, som kunne bruges bedre på kollektiv trafik”, og så forslår de afsatte 20 mil. kr. til sygeplejersker “som en skrædder i helvede”.

Referat:
Det nordjyske regionsrådsmedlem for Dansk Folkeparti Erik Høgh-Sørensen er havnet i strid modvind. Ifølge Ekstra Bladet vil nordjyske partifæller have ham smidt ud af partiet.